open-index/open-wikipedia-markdown huggingface dataset:
मोल्दोवन लियू

लियू (आईएसओ 4217 कोड MDL) मोल्दोवा की मुद्रा है। रोमानियाई लियू की तरह मोल्दोवन लियू (बहु. लेई) 100 बानी (एकवचन -. बान) में समविभाजित है। मुद्रा का नाम रोमानिया से जन्मा है, जिसका अर्थ है शेर।

## इतिहास
वर्ष 1918 और 1940 और 1941 से 1944 के बीच, जब मोल्दोवा रोमानिया का हिस्सा था, मोल्दोवा के पूर्वी हिस्से में रोमानियाई लियू का इस्तेमाल किया जाता था। सोवियत संघ के विघटन और स्वतंत्र मोल्दोवा गणराज्य के गठन के बाद 29 नवम्बर 1993 को मोल्दोवन लियू जारी किया गया। इसने एक लियू = 1000 कूपन की दर पर पुराने कूपन मुद्रा का स्थान लिया। 

मोल्दोवा से अलग हुए गैर मान्यता प्राप्त ट्रांसनिस्ट्रिया में ट्रांसनिस्ट्रिया रुबल का चलन है।

## सिक्के
सिक्कों के रूप में 1993 में एल्यूमिनियम से बने 1, 5, 10 और 25 बानी, एल्यूमिनियम-तांबा से बने 50 बानी और जस्ता युक्त लोहे के 1 और 5 लियू के सिक्के जारी किए गए। लेकिन बाद में प्रचलन से हटा लिए गए।

## बैंकनोट
मोल्दोवन बैंकनोट की दो श्रृंखलाएं जारी की गईं। पहली श्रृंखला अल्प समय के लिए ही प्रचलन में रही, जिसमें केवल 1, 5 और 10 लियू के नोट शामिल थे।

श्रेणी:मुद्रा
पम्पास

**gadhiya** या पंपास या पम्पा (क्वेशुआ मे इसका अर्थ होता है,"मैदान") दक्षिण अमेरिका की उपजाऊ निचली भूमि है और इसका विस्तार अर्जेंटीना के प्रांतों ब्यूनस आयर्स, ला पम्पा, सांता फे और कोरडोबा, उरुग्वे के अधिकांश और ब्राजील के दक्षिणी भाग, रिओ ग्रान्दे दो सुल तक है। इसका कुल क्षेत्रफल 750,000 किमी2 (289,577 वर्ग मील) से अधिक है।

श्रेणी:दक्षिण अमेरिका की घासभूमियाँ
पम्पास घास के मैदान शीतोषणकटिबंधीय घास के मैदान है। यहाँ की मुख्य आर्थिक क्रिया मांस की प्राप्ति के लिए पशुपालन है। यहाँ के पासुपालकों को गवाचो कहा जाता है।यहाँ के मांस प्रसंस्करण उधोग को फ्रिगोरिफोकस कहते हैं।
मैसिडोनियाई दीनार

**मैसिडोनियाई दीनार** (; कोड: **MKD**) उत्तर मैसिडोनिया की मुद्रा है। यह 100 दीनी से समविभाजित है। दीनार नाम प्राचीन रोमन मौद्रिक इकाई दीनारियस से ली गई है।

## इतिहास
पहली दीनार 26 अप्रैल 1992 को जारी की गई थी, जिसने 1990 में जारी किए गए यूगोस्लाव दीनार के स्थान पर सममूल्य पर जारी की गई थी। 5 मई 1993 को नई दीनार जारी की गई, पुराने 100 दीनार (MKN) के स्थान पर एक दीनार (MKD) के मूल्य पर।

## सिक्के
पहले दीनार के साथ कोई सिक्का जारी नहीं किया गया था। 1993 में दूसरी दीनार जारी करते समय 50 दीनी, 1, 2 और 5 दीनार मूल्यवर्ग के सिक्के जारी किए गए। हाल ही में 10 और 20 दीनारी सिक्के जारी किए गए हैं।

## बैंकनोट
### पहला दीनार
1992 में 10, 25, 50, 100, 500, 1000, 5000 और 10,000 दीनारी मूल्यवर्ग के बैंकनोट जारी किए गए। 

### दूसरा दीनार
1993 में 10, 20, 50, 100 और 500 मूल्यवर्ग के नए दीनार जारी किए गए। पहली श्रृंखला में केवल 20 दीनारी के नोट जारी किए गए थे। 1996 में 1000 और 5000 दीनारी के नोट इसमें शामिल किए गए।

श्रेणी:मुद्रा
गॉल्फ़

right|thumb|300px|इटली के गोल्फ के एक मैदान का हवाई दृष्य
**गॉल्फ़** (Golf) गेंद और क्लब से खेला जाने वाला एक व्यक्तिगत खेल है जिसमें खिलाड़ी तरह-तरह के क्लबों का प्रयोग करते हुए गॉल्फ़ के मैदान में दूरी पर स्थित एक छेद में गेंद को डालने का प्रयत्न करते हैं। Golf s related some trofi - bakar cup, rider cup, bhratram cup, sirkit cup, Canada cup,Jan Hopkins cup,

## बाहरी कड़ियाँ
* आईये जाने गॉल्फ़ को-१
* आईये जाने गॉल्फ़ को-२
* आईये जाने गॉल्फ़ को-३
* आईये जाने गॉल्फ़ को-४
* The R&A, St Andrews
* USGA: United States Golf Association
* International Golf Federation (IGF)

श्रेणी:खेल
श्रेणी:अवकाश क्रियाएँ
आताकामा मरुस्थल

[thumb|आताकामा [नासा वर्ल्ड विंड के द्वारा]]
[thumb|right|200px|आताकामा मरुस्थल के किनारे स्थित [पैन दे एजुकार राष्ट्रीय उद्यान में एक चिल्ला]]
**आताकामा मरुस्थल**, दक्षिण अमेरिका में स्थित एक लगभग शुष्क पठार है और इसका विस्तार एण्डीज़ पर्वतमाला के पश्चिम में महाद्वीप के प्रशांत तट पर लगभग 1000 किमी (600 मील) की दूरी तक है। नासा, नेशनल ज्योग्राफिक तथा अन्य कई प्रकाशनों के अनुसार यह दुनिया का सबसे शुष्क मरुस्थल है।चिली की तट शृंखला और एण्डीज़, के अनुवात पक्ष का वृष्टिछाया प्रदेश और शीतल अपतटीय हम्बोल्ट धारा द्वारा निर्मित तटीय प्रतिलोम परत, इस 20 करोड़ साल से ज्यादा पुराने मरुस्थल को कैलिफोर्निया स्थित मौत की घाटी से 50 गुणा अधिक शुष्क बनाते हैं। उत्तरी चिली में स्थित अटाकामा मरुस्थल का कुल क्षेत्रफल  है और इसका अधिकांश नमक बेसिनों (सलारेस), रेत, और बहते लावा से बना है। 

## इन्हें भी देखें
* कोहरा रेगिस्तान

## सन्दर्भ

श्रेणी:मरुस्थल
श्रेणी:चिली का भूगोल
श्रेणी:चिली के मरुस्थल
श्रेणी:दक्षिण अमेरिका के मरुस्थल
*
श्रेणी:चिली के पठार
सैम्युअल गूथरी

**सैम्युअल गूथरी** (१७८२-१८४८) एक अमेरिका के भौतिकशास्त्री थे। इन्होंने पर्कशन पावडर की खोज की थी। इन्होंने स्वतंत्र रूप से क्लोरोफार्म की भी खोज की थी।

श्रेणी:अमेरिका के लोग
श्रेणी:वैज्ञानिक
वैश्विक सेल फोन चार्जर

यह ऐसा चार्जर है जिससे सभी कंपनी के मोबाइल चार्ज किए जा सकते हैं। संयुक्त राष्ट्र दूरसंचार इकाई द्वारा वैश्विक स्तर पर एक ही प्रकार के मोबाइल चार्जर से संबद्ध प्रौद्योगिकी को मंजूरी दे दी गई है। नई प्रौद्योगिकी पर आधारित यह चार्जर कम बिजली खपत करेगा। इस चार्जर में माइक्रो यूएसबी प्लग का इस्तेमाल होगा, जो डिजिटल कैमरे में इस्तेमाल होने वाले प्लग के समान है। आईटीयू ने कहा है कि सभी मोबाइल फोन उपयोगकर्ता नए यूनिवर्सल चार्जिंग सोल्यूशन से लाभान्वित होंगे। भविष्य के सभी हैंडसेट में इस चार्जर का इस्तेमाल होगा।

## संदर्भ एवं सहायक सामग्री

श्रेणी:उपकरण
जेम्स यंग सिंपसन

**सर जेम्स यंग सिम्पसन** (७ जून १८११ &ndash; ६ मई १८७०) एक स्खॉटिश डॉक्टर थे। सिम्पसन ने क्लोरोफार्म का निष्चेतक के रूप में अन्वेषण किया था। एडनबरा से २३ किलोमीटर दूर बाथगेट नामक स्थान पर एक हुआ था। उनके पिता बहुत कम आमदनी पाने वाले बहुत साधारण से आदमी थे। सेम्पसन पढने लिखने में बहुत ही होशियार थे हर बात कि लगन थी उन में सिर्फ़ १४ साल कि उम्र में उन्होंने एडनबरा विश्वविधालय में दाखिला ले लिए था और मात्र १८ साल कि उम्र में अपनी डाक्टरी कि पढाई पूर्ण कर ली थी।

इसके खोज का इतिहास भी रोचक है। क्लोरोफॉर्म की खोज एडनबरा के एक डाक्टर ने की थी। एक बार उनके अस्पताल में एक रोगी के खराब टांग का आपरेशन करने हेतु उसके हाथ पांव रस्सी से बाँध दिए गए। उसकी टांग में एक घाव हो गया था जो सड़ चुका था उसकी टांग काटनी पड़ी थी। जब उसकी टांग काटी गई तो वह मरीज तो दर्द के मारे बेहोश हो गया। उसके साथ ही डाक्टर सेम्प्सन जो उस वक्त पढ़ाई कर रहे थे वह भी बेहोश हो गए। होश में आने पर उन्होंने प्रतिज्ञा कि वह कोई ऐसा आविष्कार करेंगे जिस से मरीज को इतना कष्ट न हो। जब उन्होंने इस के बारे में अपने साथ पढने वाले मित्रों से बात करी तब सब ने उनका मजाक बनाया पर उन्होंने हिम्मत नही हारी। 

thumb|left|200px|तरल अवस्था में क्लोरोफॉर्म एक परखनली में
डाक्टर बन जाने के बाद भी अपनी प्रतिज्ञा भूले नही उन्होंने इस दवाई कि खोज जारी रखे जिस से शल्य-क्रिया के समय कोई रोगी दर्द न सहे। ४ नवम्बर १८४७ को कोई प्रयोग करते समय उनकी नज़र अपने सहयोगी डाक्टर पर पड़ी जो उनकी बनायी एक दवा सूंघ रहे थे और देखते ही देखते वह बेहोश हो गए। सेम्प्सन ने उसको ख़ुद सूंघ के देखा उनकी भी वही हालत हुई जो उनके सहयोगी डाक्टर की हुई थी। तभी उनकी पत्नी वहाँ आई और यह देख कर चीख उठी और किसी और डाक्टर ने डाक्टर सेम्प्सन की नाडी देखी वह ठीक चल रही थी उसी समय डाक्टर सेम्प्सन ने आँखे खोल दी और होश में आते ही वह चिल्लाए कि मिल गया, बेहोश कर के दुबारा होश में आने का नुस्खा मिल गया। बाद में इस में कई परिवर्तन किए गए और यही दवा रोगियों के लिए एक वरदान साबित हुई। 

क्लोरोफॉर्म का चिकित्सा जगत में प्रयोग १८४७ से ही आरंभ हो गया था, किन्तु जल्द ही रोगियों पर इसके पड़ने वाले विपरीत प्रभाव के कारण इसके प्रयोग पर शंकाएं उठने लगीं थीं। बीसवीं शताब्दी के आरंभ में क्लोरोफॉर्म के स्थान पर सुरक्षित और सस्ती दवाएं इस्तेमाल में लाई जाने लगी थीं। आज चिकित्साजगत में अन्य दवाओं के साथ-साथ हेलोथेन, आइसोफ्लुरेन और सेवोफ्लुरेन का प्रयोग इसके स्थान पर किया जाता है। 

## सन्दर्भ


श्रेणी:इंग्लैंड के लोग
श्रेणी:वैज्ञानिक
मालागासी एरियरी

**एरियरी** (आईएसओ 4217 कोड MGA) मेडागास्कर की मुद्रा है। 5 इरिएम्बीलांजा में समविभाजित यह मुद्रा दुनिया के दो गैर दशमलव वाली मुद्राओं में से एक है। एरियरी और इरिएम्बीलांजा शब्द उपनिवेश से पूर्व जारी मुद्रा से लिए गए हैं, इनमें से एरियरी चांदी की मुद्रा का नाम था। इरिएम्बीलांजा का शाब्दिक अर्थ 'एक लोहा वजन' है, जो एरियरी के 1⁄5 भाग को पुराने समय में कहा जाता था।

## इतिहास
एरियरी को 1961 में जारी किया गया। यह 5 फ्रांक्स के बराबर था। सिक्के और बैंकनोट दोनों ही फ्रांक्स और एरियरी में जारी किए गए। एरियरी की उप-इकाई इरिएम्बीलांजा, 1⁄5 एरियरी के बराबर, एक फ्रांक के बराबर थी। 1 जनवरी 2005 को एरियरी ने आधिकारित तौर पर फ्रांक का स्थान ले लिया। 1961 के बाद से आधिकारिक फ़्रैंक और अर्ध-आधिकारिक एरियरी और इरिंबिलंजा दोनों में सिक्के और बैंक नोटों को नामांकित किया गया था। शुरुआती मुद्दों पर, फ्रैंक संप्रदाय सबसे प्रमुख था। हालांकि, 1978 से, उच्च मूल्य के सिक्कों को केवल एरियरी में मूल्यवर्ग जारी किया गया था। 1993 में, नए 500 ariary-2500 फ़्रैंक नोट और 5000 एरियरी -25,000 फ़्रैंक को एरियरी के साथ प्रमुख रूप से जारी किया गया था। 31 जुलाई, 2003 के बाद से जारी किए गए नोटों पर, अरी संप्रदाय को प्रमुखता से और फ्रेंक संप्रदाय को छोटे प्रिंट में प्रदर्शित किया गया है। लोअर डिनोमिनेशन के सिक्कों को अब एरीरी में भी जारी किया जाता है।

## सिक्के
1965 में, 1 फ़्रैंक (1 इरिंबिलंजा) और 2 फ़्रैंक्स (venty sy kirobo) सिक्के जारी किए गए, इसके बाद 1966 में 5 फ़्रैंक (1 एरियरी) और 1970 में 10 और 20 फ़्रैंक (2 और 4 एरियरी) हुए थे। "venty sy" किरोबो 19 वीं सदी में 1/6 और 1/4 सिल्वर डॉलर या 5 फ़्रैंक पीस के लिए इस्तेमाल होने वाले में शामिल है। 1978 में, 10 और 20 एरियरी सिक्के जारी किए गए थे जो फ्रैंक में संप्रदाय को नहीं दिखाते थे। इसके बाद 1992 में 5 और 50 एरिक सिक्कों के साथ-साथ छोटे 10 और 20 एरीरी का अनुसरण किया गया। 2003-2004 में, 1 और 2 एरियरी सिक्के जो फ्रैंक संप्रदाय को प्रभावित नहीं करते थे, भी पेश किए गए थे।

संचलन में सिक्के नीचे सूचीबद्ध हैं। बोल्ड सबसे प्रमुख संप्रदाय को दर्शाता है, जबकि इटैलिक एक समानता को दर्शाता है।

## बैंक मुद्रा
1961 में, इंस्टीट्यूट d’tmission Malgache (मालागासी इश्यूइंग इंस्टीट्यूट) ने 50, 100, 500, 1000 और 5000 फ़्रैंक के मूल्यवर्ग में बैंकनोट पेश किए। ये नोट बैंक ऑफ मेडागास्कर और कोमोरोस के पहले के नोटों पर ओवरप्रिंट के साथ पेश किए गये थे, 1963 और 1969 के बीच एक ही संप्रदाय में नियमित नोटबंदी हुई। एरियरी में संप्रदाय केवल शब्दों में लिखा गया था, अंकों में नहीं।

12 जून 1973 को, बैंकिन फ़िबेन'नी रिपोब्लिका मालागासी (सेंट्रल बैंक ऑफ़ मालागासी रिपब्लिक) को ऑर्डिनेंस नंबर 73-025 द्वारा बनाया गया था, जिसमें बैंकनोट जारी करने सहित इंस्टीट्यूट डी-एडमिशन मालगाचे के कार्यों को शामिल किया गया था। 1974 में नए नोट उसी मूल्यवर्ग में जारी किए गए थे जो पहले इस्तेमाल किया गया था।

## संदर्भ

श्रेणी:मुद्रा
भौतिक अनुसंधान प्रयोगशाला

**भौतिक अनुसंधान प्रयोगशाला** (Physical Research Laboratory (PRL)) भारत सरकार के अंतरिक्ष विभाग के अन्तर्गत एक अनुसंधान संस्थान है। यहाँ अंतरिक्ष एवं इससे सम्बन्धित विज्ञानों पर अनुसंधान किया जाता है। इसकी स्थापना १९४७ में विक्रम साराभाई ने की थी। यहाँ भौतिकी, अन्तरिक्ष एवं वायुमण्डलीय विज्ञान, खगोल विज्ञान, खगोल भौतिकी, ग्रहीय एवं भूविज्ञान के चुनिन्दा क्षेत्रों में मूलभूत अनुसन्धान किया जाता है।

जून 2018 में, भौतिक अनुसन्धान प्रयोगशाला के वैज्ञानिकों ने पृथ्वी से 600 प्रकाश वर्ष दूर स्थित हमारे सौर मंडल से बाहर के एक ग्रह ईपीआईसी 211945201 बी या 2के-236बी की खोज की। भारतीय अन्तरिक्ष अनुसन्धान के क्षेत्र में सफलता इस प्रयोगशाला की स्थापना के बाद ही मिली थी।

## बाहरी कड़ियाँ
* भौतिक अनुसंधान प्रयोगशाला, अहमदाबाद का जालघर

श्रेणी:भारत में अनुसंधान संस्थाएँ
श्रेणी:अहमदाबाद
अभिलेखन

**अभिलेखन** या **रेकॉर्डिंग** (Recording) वह क्रिया है जिसमें आंकड़ा को ग्रहण करने के बाद उसे किसी माध्यम पर संग्रहीत किया जाता है ताकि बाद में उसका उपयोग किया जा सके।

## इन्हें भी देखें
* लिपि
* ध्वनि अभिलेखन (साउन्ड रेकॉर्डिंग)
* आंकिक अभिलेखन (Digital recording)

अभिलेखन
अभिलेखन
*
राउत नाच

right|thumb|300px
*राउत नाचा*' या **राउत नाच** या **राउत-नृत्य**, यादव समुदाय का दीपावली पर किया जाने वाला पारंपरिक नृत्य है। इस नृत्य में राउत लोग विशेष वेशभूषा पहनकर, हाथ में सजी हुई लाठी लेकर टोली में गाते और नाचते हुए निकलते हैं। गांव में प्रत्येक गृहस्वामी के घर में नृत्य के प्रदर्शन के पश्चात् उनकी समृद्धि की कामना युक्त पदावली गाकर आशीर्वाद देते हैं। टिमकी, मोहरी, दफड़ा, ढोलक, सिंगबाजा आदि इस नृत्य के मुख्य वाद्य हैं। नृत्य के बीच में दोहे गाये जाते हैं। ये दोहे भक्ति, नीति, हास्य तथा पौराणिक संदर्भों से युक्त होते हैं। राउत-नृत्य में प्रमुख रूप से पुरुष सम्मिलित होते हैं तथा उत्सुकतावश बालक भी इनका अनुसरण करते हैं।

## सन्दर्भ

## इन्हें भी देखें
*नाचा

## बाहरी कड़ियाँ
* छत्तीसगढ़ के प्रसिद्ध राउत नाच के कुछ दोहे भावार्थ सहित
* तस्वीरों में- छत्तीसगढ़ में राउत नाचा महोत्सव
* रावत नाच (हिन्दी चिट्ठा)

श्रेणी:लोकनृत्य
श्रेणी:छत्तीसगढ़
भारतीय चिकित्सा परिषद

**भारतीय आयुर्विज्ञान परिषद** (Medical Council of India) की स्थापना, भारतीय आयुर्विज्ञान परिषद् अधिनियम, 1933 के अंतर्गत 1934 में की गई थी। इसका मुख्य कार्य चिकित्सा के क्षेत्र में उच्च शिक्षा हेतु तथा भारत व विदेशों की चिकित्सा योग्यता की मान्यता के लिए समान मानकों को स्थापित करना था, अब इसे निरस्त कर दिया गया है। 

भारत में स्वतन्त्रता के पश्चात मेडिकल कॉलेजों की संख्या में निरंतर वृद्धि होती रही है। इसलिए यह महसूस किया गया कि देश में चिकित्सा शिक्षा में तेजी से हो रहे विकास और प्रगति के कारण उत्पन्न हुई चुनौतियों से निपटने के लिए भारतीय आयुर्विज्ञान  परिषद्  अधिनियम  के  प्रावधान  पर्याप्त नहीं थे।  परिणामस्वरूप, 1956 में  पुराने अधिनियम को निरस्त कर दिया गया और एक नया अधिनियम बनाया गया। इस अधिनियम को आगे भी 1964, 1993 और 2001 में संशोधित किया गया।

## उद्देश्य
इस परिषद् के उद्देश्य निम्नानुसार हैं :-

*     चिकित्सक शिक्षा में स्नातक पूर्व और स्नातकोत्तर दोनों स्तर पर एक समान  मानकों को बनाए रखना,

*    भारत के या विदेशों के मेडिकल संस्थानों की चिकित्सकीय योग्यता की  मान्यता / अमान्यता के लिए सिफारिश करना,

*    मान्यताप्राप्त चिकित्सा योग्यता रखने वाले डॉक्टरों का स्थायी पंजीकरण/ अस्थायी पंजीकरण करना,

*    चिकित्सकीय योग्यता की पारस्परिक मान्यता के मामले में विदेशी देशों के साथ पारस्परिक आदान-प्रदान बनाना।

## विवाद
22 अप्रैल 2010 को केन्द्रीय अन्वेषण ब्यूरो द्वारा भारतीय चिकित्सा परिषद के अध्यक्ष केतन देसाई की गिरफ्तारी के बाद भारत के राष्ट्रपति ने 15 मई 2010 को MCI को भंग कर दिया।  सीबीआई ने देसाई के परिसरों से 1.5 किलोग्राम सोना और 80 किलो चांदी बरामद की थी। इसके अलावा, अहमदाबाद में देसाई के बैंक लॉकरों से 35 लाख का सोना बरामद किया गया। बी जे मेडिकल कॉलेज में मूत्रविज्ञान के प्रमुख और गुजरात मेडिकल काउंसिल के अध्यक्ष केतन देसाई को सीबीआई ने एक निजी कॉलेज को मान्यता देने के लिए 2 करोड़ की रिश्वत लेने के आरोप में पकड़ा था। उन्हें तुरंत मेडिकल काउंसिल से हटा दिया गया और उनका पंजीकरण रद्द कर दिया गया।

06 जनवरी 2019 को लोकसभा ने भारतीय चिकित्सा परिषद (संशोधन) विधेयक, 2018 पारित कर दिया। विधेयक, प्रख्यात पेशेवरों के एक पैनल को  मेडिकल काउंसिल ऑफ इंडिया चलाने की अनुमति देगा, ताकि चिकित्सा शिक्षा को सर्वोत्तम तरीके से विनियमित किया जा सके। स्वास्थ्य मंत्री जगत प्रकाश नड्डा ने कहा कि इस विधेयक ने एमसीआई और बोर्ड की शक्तियों को बोर्ड ऑफ गवर्नर्स में निहित कर दिया है। यह बोर्ड परिषद का गठन होने तक अपना काम करेगा। भारतीय चिकित्सा परिषद को राष्ट्रीय चिकित्सा आयोग से प्रतिस्थापित करने वाला एक अन्य विधेयक संसद में लंबित है।

;एमसीआई ऑनलाइन
एमसीआई ऑनलाइन (MCIOnline)यह पंजीकरण के लिए आवेदनों की ऑनलाइन प्रसंस्करण (चिकित्सा योग्यता में) के लिए और व्यावसायिक प्रमाणपत्रों के लिए भारतीय चिकित्सा परिषद का पोर्टल है। "MCI ऑनलाइन" भारतीय मेडिकल रेजिस्टेंट की ऑनलाइन खोज भी प्रदान करता है। 

## सन्दर्भ

## इन्हें भी देखें
*भारतीय चिकित्सा अनुसंधान परिषद
*स्वास्थ सहायक,nirt

## बाहरी कड़ियाँ
* Medical Council of India  Official internet site
* भारतीय चिकत्सा केन्द्रीय परिषद अधिनियम,1970 
* भारतीय चिकित्सा पध्दतियां और होम्योपैथी-आयुष शिक्षा का विकास
* Online Registration of Medical Professionals 
* Medical Council of India College Database 
* Orkut MCI community 
* MCI party to med colleges

श्रेणी:चिकित्सा
श्रेणी:शिक्षा
श्रेणी:भारतीय चिकित्सा परिषद
अखिल भारतीय तकनीकी शिक्षा परिषद

**अखिल भारतीय तकनीकी शिक्षा परिषद** (All India Council for Technical Education / AICTE) भारत में नई तकनीकी संस्थाएं शुरू करने, नए पाठयक्रम शुरू करने और तकनीकी संस्थाओं में प्रवेश-क्षमता में फेरबदल करने हेतु अनुमोदन देती है। यह ऐसी संस्थाओं के लिए मानदंड भी निर्धारित करती है। इसकी स्थापना 1945 में सलाहकार निकाय के रूप में की गई थी और बाद में संसद के अधिनियम द्वारा 1987 में इसे संविधिक दर्जा प्रदान किया गया।

इसका मुख्यालय नयी दिल्ली में है जहाँ इसके अध्यक्ष, उपाध्यक्ष एवं सचिव के कार्यालय हैं। कोलकाता, चैन्नई, कानपुर, मुम्बई, चंडीगढ़, भोपाल और बंगलौर में इसके 7 क्षेत्रीय कार्यालय स्थित हैं। हैदराबाद में एक नया क्षेत्रीय कार्यालय स्थापित किया गया है।

यह तकनीकी संस्थाओं के प्रत्यायन या कार्यक्रमों के माध्यम से तकनीकी शिक्षा के गुणवत्ता विकास को भी सुनिश्‍चित करती है। अपनी विनियामक भूमिका के अलावा अखिल भारतीय तकनीकी शिक्षा परिषद की एक बढ़ावा देने की भी भूमिका है जिसे यह तकनीकी संस्थाओं को अनुदान देकर महिलाओं, विकलांगों और समाज के कमजोर वर्गों के लिए तकनीकी शिक्षा का विकास, नवाचारी, संकाय, अनुसंधान और विकास को बढ़ावा देने संबंधी योजनाओं के माध्यम से कार्यान्वित करती है।
  	
परिषद 21 सदस्यों वाली कार्यकारी समिति के माध्यम से अपना कार्य करती है। 10 सांविधिक अध्ययन बोर्ड द्वारा सहायता प्राप्त है जो नामत: इंजीनियरी और प्रौद्योगिकी में अवर स्नातक अध्ययन, इंजीनियरी और प्रौद्योगिकी में स्नातकोत्तर और अनुसंधान, प्रबंध अध्ययन, व्यावसायिक शिक्षा, तकनीकी शिक्षा, फर्मास्युटिकल शिक्षा, वास्तुशास्त्र, होटल प्रबंधन और कैटरिंग प्रौद्योगिकी, सूचना प्रौद्योगिकी, टाउन एवं कंट्री पलैनिंग परिषद की सहायता करते हैं।

## तकनीकी पाठ्यपुस्तक पुरस्कार योजना
तकनीकी विषयों की उत्कृष्ट स्तर की मूल पुस्तकें तथा अनूदित पाठ्यपुस्तकें उपलब्ध करवाने के उद्देश्य से परिषद हिन्दी में तकनीकी विषयों पर लिखीं गयीं पाण्डुलिपियों के प्रकाशन हेतु वित्तीय सहायता देती है।

इस योजना के अंतर्गत परिषद के अधिकार क्षेत्र में आने वाले तकनीकी शिक्षा से संबन्धित विषयक्षेत्रों अर्थात् इंजीनियरिंग व प्रौद्योगिकी, कम्प्यूटर विज्ञान,  होटल प्रबन्धन एवं खानपान प्रौद्योगिकी, वास्तुकला, नगर व ग्राम आयोजना, प्रबन्धन, अनुप्रयुक्त कला और भेषजी (फार्मेसी) तथा राष्ट्रीय कौशल अर्हता ढ़ांचा (एन एस क्यू एफ) आदि पर पिछले ५ वर्षों में डिग्री, डिप्लोमा, पॉलीटेकनिक, आईटीआई, तकनीशियन स्तर का हिन्दी भाषा में प्रकाशित मौलिक और/अथवा अनूदित पाठ्यपुस्तकों पर पुरस्कार के लिए विचार किया जाता है। 

इस याजना का मुख्य उद्देश्य राजभाषा (हिन्दी) में उपयुक्त विषयों में उत्कृष्ट पाठ्यपुस्तक लेखन तथा हिन्दी में अनुवाद को बढ़ावा देना और तकनीकी शिक्षा के क्षेत्र में आधुनिकतम ज्ञान हिन्दी में उपलब्ध कराने के लिए लेखकों और तकनीकी विषयों के अनुवादकों को प्रोत्साहित करना है।

## सन्दर्भ

## इन्हें भी देखें
*भारतीय चिकित्सा परिषद

## बाहरी कड़ियाँ
* अखिल भारतीय तकनीकी शिक्षा परिषद का जालघर
* हिन्दी में भी मिल सकेंगी इंजीनियरिंग की किताबें

श्रेणी:भारत में तकनीकी शिक्षा
[[श्रेणी:मा
लघुतम समापवर्त्य

**[[अंकगणित]]** में दो पूर्णांकों a तथा b का **लघुतम समापवर्त्य** (least common multiple या lowest common multiple (lcm) या smallest common multiple) उस सबसे छोटी धनात्मक पूर्णांक संख्या को कहते हैं जो a तथा b दोनो से विभाजित हो सके।

इस परिभाषा को दो से अधिक संख्याओं के लिये सामान्यीकृत कर सकते हैं। पूर्णांकों a1, a2, ..., an का लघुतम समापवर्त्य (लस) वह लघुतम (सबसे छोटी) धनात्मक पूर्णांक होती है जो a1, a2, ..., an सभी संख्याओं से विभाजित हो जाय।

; उदाहरण
3 और 4 का लस = 12 क्योंकि 12, 3 व 4 दोनो से विभाजित हो जाती है तथा 12 से **छोटी** कोई भी धनात्मक पूर्णांक संख्या नहीं है जो 3 और 4 दोनो से विभाजित हो सके।

जब ल.स.या म.स. मे से एक दिया होने पर - ल.स.=(छोटी सं.)बं. सं./मं. सं.

## इन्हें भी देखें
* महत्तम समापवर्तक

## बाहरी कड़ियाँ
* Online lcm calculator
* Online LCM calculator
* Online LCM and GCD calculator - displays also fractions of given numbers
* Algorithm for Computing the LCM

श्रेणी:अंकगणित
वाष्पोत्सर्जन

[thumb|[टमाटर की पत्तियों में उपस्थित स्टोमेटा का इलेक्ट्रॉन सूक्ष्मदर्शी की सहायता से खींचा गया चित्र]]
पौधों द्वारा अनावश्यक जल को वाष्प के रूप में शरीर से बाहर निकालने की क्रिया को **वाष्पोत्सर्जन** कहा जाता है। पैड़-पौधे मिट्टी से जिस जल का अवशोषण करते हैं, उसके केवल थोड़े से अंश का ही पादप के शरीर में उपयोग होता है। शेष अधिकांश जल पौधों द्वारा वाष्प के रूप में शरीर से बाहर निकाला जाता है। पौधों में होने वाली यह क्रिया वाष्पोत्सर्जन कहलाती है। वाष्पोत्सर्जन की दर को एक यन्त्र द्वारा मापा जा सकता है। इस यन्त्र को पोटोमीटर कहते हैं।

## सन्दर्भ

श्रेणी:वनस्पति विज्ञान इसे पौधों में आवश्यक जल की हानी भी कहा जाता है।
उपकला ऊतक

thumb|280px|विभिन्न प्रकार के उपकला ऊतक
प्राणियों के शरीर की बाहरी सतह और शरीर के अन्दर स्थित विभिन्न अंगों के बाहरी तथा भीतरी सतह का निर्माण करने वाले ऊतक को **उपकला ऊतक** (epithelium) कहते हैं।

## परिचय
उपकला (एपिथीलियम) एक अत्यंत महीन और चिकनी झिल्ली है जो शरीर के भीतरी समस्त अंगों के बाह्य पृष्ठों को आच्छादित किए हुए है। इसी का दूसरा रूप शरीर के कुछ खोखले विवरों के भीतरी पृष्ठ को ढके रहता है, जिसे अंतर्कला कहा जाता है।

उपकाला शरीर का एक विशिष्ट ऊतक है जो अंगों का आच्छादन करके उनकी रक्षा करता है। इसके अक्षुण्ण रहने से जीवाणु भीतर प्रवेश नहीं कर पाते। यह कला समस्त पाचनप्रणाली, मुख से लेकर मलद्वार तक को, आच्छादित किए हुए है। यही कला इसके भीतरी पृष्ठ को आच्छादित करती हुई ग्रंथिक उपकला का रूप ले लेती है और प्रणाली की भित्तियों में घुसकर पाचक रसोत्पादक ग्रंथिंयाँ बन जाती है। शरीर में जितनी भी प्रणालियाँ या नलिकाएँ हैं, जैसे श्वासनाल तथा प्रणालिकाएँ, रक्तवाहिनियाँ, रसवाहिनियाँ आदि, सब उपकला से आच्छादित हैं। इसकी कोशिकाएँ एक दूसरे के अत्यंत निकट रहती हैं।

## प्रकार
इसके विशेष प्रकार ये हैं : 

(1) शल्की उपकला, इस प्रकार के उत्तक पतली और चपटी होती है, इसके मध्य में चपटा केंन्द्रक पाया जाता है॥ जैसे- आहारनली,मुँह का अस्तर

(2) स्तंभाकार उपकला, जिसके कोषाणु स्तंभ के समान होते हैं। आमाशय तथा आंत्र का भीतरी पृष्ठ इसी उपकला से ढका हुआ है। स्तम्भकार उपकला में केन्द्रक तल पर स्थित जाता है

(3) ग्रंथिक उपकला, जो आंत्र की भित्तियों में रक्तग्रंथियों में रूपांतरित हो जाती है। यह स्तंभाकार कला का ही एक रूप है। 

(4) रोमिकामय उपकला (एपिथिलियम ), जिसकी कोशिकाएँ स्तंभाकार उपकला के ही समान होती हैं, किंतु उनकी चपटे सिरे से, जो प्रणाली की ओर रहता है, सूक्ष्म बाल सरीखे तंतु निकले रहते हैं। ये क्रिया करे समय उसी प्रकार लहराते हैं, जैसे खेत में लगे गेहूँ या जौ की बातें वायुप्रवाह से लहराती हैं। इस क्रिया का प्रयोजन प्रणाली में प्रविष्ट पदार्थों को बाहर निकालना होता है। यह उपकला समस्त वसा प्रणाली को भीतर से आच्छादित किए हुए है। 

(5) संवेदनिक उपकला का काम संवेदना को ले जाना है। यह भी स्तंभाकार उपकला का एक रूप है। भीतरी कर्ण, जिह्वा के स्वादकोष, तथा कहीं-कहीं चर्म में, इस उपकला के कोशिकासमूह मिलते हैं।

श्रेणी:ऊतक
घन फलन

thumb|right|200px|किसी घन फलन (जिसके तीनों मूल वास्तविक हैं) का आरेख
गणित में निम्नलिखित स्वरूप वाले फलन को **घन फलन** (cubic function) या "त्रिघाती बहुपद" कहते हैं :

:f(x)=ax^3+bx^2+cx+d,\,

यहाँ *a* अशून्य संख्या है। 

यह मानते हुए कि *a*&nbsp;≠&nbsp;0 तथा *&fnof;*(*x*)&nbsp;=&nbsp;0 करने पर एक घन समीकरण बनता है। निम्नलिखित समीकरण एक घन समीकरण है:

:ax^3+bx^2+cx+d=0.\,

उपरोक्त समीकरण के गुणांक *a*, *b*,*c*, *d* प्राय: वास्तविक संख्याएँ होतीं हैं।

## बाहरी कड़ियाँ
* त्रिघातीय समीकरण
* Calculator for solving Cubics (also solves Quartics and Quadratics)
* Tartaglia's work (and poetry) on the solution of the Cubic Equation at Convergence
* Cubic Equation Solver.
* Quadratic, cubic and quartic equations on MacTutor archive.
* 
* Cardano solution calculator as java applet at some local site. Only takes natural coefficients.
* Graphic explorer for cubic functions With interactive animation, slider controls for coefficients
* On Solution of Cubic Equations at Holistic Numerical Methods Institute
* Dave Auckly, Solving the quartic with a pencil American Math Monthly 114:1 (2007) 29—39
* "Cubic Equation" by Eric W. Weisstein, The Wolfram Demonstrations Project, 2007.
* The affine equivalence of cubic polynomials at Dynamic Geometry Sketches

श्रेणी:बीजगणित
श्रेणी:समीकरण
टीवी कॉम्बो बॉक्स

**टीवी कॉम्बो बॉक्स** कम्प्यूटर पर जुड़ने वाला एक ऐसा बाहरी उपकरण है जिसे कंप्यूटर मॉनीटर से जोड़ा जा सकता है। यह कंप्यूटर की स्क्रीन पर टीवी के प्रोग्राम देखने के काम आता है। यह कार्य प्रायः टीवी ट्यूनर कार्ड से ही लिया जाता है। इससे भी मॉनीटर स्क्रीन पर टीवी देखा जा सकता है, लेकिन, टीवी कांबो बॉक्स से बिना कंप्यूटर चलाए (सीपीयू की पॉवर ऑन किए बिना) ही टीवी के कार्यक्रम देखे जा सकते हैं। इस कोंबो बॉक्स में अंदर स्थित स्पीकर भी लगे होते हैं, जिनकी मदद से टीवी की आवाज भी सुनी जा सकती है, तथा इसमें बाहरी स्टीरियो स्पीकर जोड़कर आवाज सुनने का भी विकल्प होता है। इसके अलावा इसमें कैलकुलेटर, कंप्यूटर गेम्स और टाइमर जैसे प्रकार्य-प्रोग्राम भी उपलब्ध होते हैं।

इसका प्रयोग इसके साथ उपलब्ध रिमोट नियंत्रण से किया जाता है। रिमोट पर सभी विकल्प उपलब्ध होते हैं। यह टीवी और कंप्यूटर के प्रकार्यों को बिना जोड़े या हटाये उपयोक्ता की इच्छानुसार रिमोट से बदल कर देखने के काम आता है। यानी जब चाहें टीवी देखें और जब मन हो कंप्यूटर पर काम करें। रिमोट पर ही इसके लिए विकल्प उपलब्ध होता है। इसके रिमोट पर ही सब तरह के नियंत्रक बटन उपल्ब्ध होते हैं। जिनमें सामान्य केबल या डिश टीवी रिमोट जैसी सभी सुविधाएं होती हैं। कोंबो बॉक्स में ऑपरेटर से प्राप्त केबल, डीटीएच केबल, यूएसबी केबल को जोड़ा जा सकता है। कोंबो बॉक्स के रिमोट की मदद से ऐसे १००० तक चैनल तक देख सकते हैं, जिनकी सेवा स्रोत से उपलब्ध हो।

## सन्दर्भ


श्रेणी:मनोरंजन
श्रेणी:इलेक्ट्रॉनिक युक्ति
श्रेणी:केबल टीवी
श्रेणी:डीटीएच
श्रेणी:कंप्यूटर
श्रेणी:टेलिविज़न
महत्तम समापवर्तक

अंकगणित में दो पूर्णांकों a तथा b का **महत्तम समापवर्तक** या **म.स.** (greatest common divisor (gcd), greatest common factor (gcf), greatest common denominator, or highest common factor (hcf),) वह महत्तम (अर्थात, सबसे बड़ी) संख्या होती है जो a तथा b दोनो को विभाजित कर सके।

महत्तम समापवर्त्य - दो अंको का महत्तम समापवर्त्य वो बड़ी से बड़ी संख्या जिससे दोनों संख्याएँ विभाजित हो जाएँ उसे उन संख्याओं का महत्तम समापवर्त्य कहते हैं। 

;उदाहरण :
8 और 12 का मस = 4 क्योंकि 8 और 12 दोनो 4 से विभाजित हो जाती है तथा 4 से बड़ी कोई अन्य संख्या 8 और 12 दोनो को विभाजित नहीं कर सकती। 23,31,93

## इन्हें भी देखें
* लघुतम समापवर्त्य

## बाहरी कड़ियाँ
* greatest common divisor at Everything2.com
* Greatest Common Measure: The Last 2500 Years, by Alexander Stepanov
* Online gcd calculator
* HCF and LCM Calculator
* Computing the greatest common divisor

श्रेणी:अंकगणित
मलावियाई क्वाचा

**क्वाचा** (ISO 4217: MWK) सन् १९७१ से मलावी की मुद्रा है। यह १०० तंबाला से समविभाजित है।

## नामोत्पत्ति
क्वाचा नाम उषाकाल के लिए प्रयुक्त न्यांजा और बेम्बा शब्द से लिया गया है। जबकि तंबाला शब्द का न्यांजा में अर्थ मुर्गा होता है। मुर्गा एक तंबाला सिक्के में नजर आता है।

## इतिहास
क्वाचा ने १९७१ में २ क्वाचा = १ पाउंड (१ क्वाचा = १० शिलिंग) की दर पर पाउंड का स्थान लिया। 

### सिक्के
सिक्के १९७१ में १, २, ५, १० और २० तंबाला मूल्यवर्ग में जारी किए गए। १ और २ तंबाला कांसे के बने हुए थे, वहीं अन्य तांबा-जस्ता के बने हुए थे। १९८६ में ताबा-जस्ता के ५० तंबाला और जस्ता-पीतल १ क्वाचा सिक्के जोड़े गए। द्विधातुई ५ और १० क्वाचा के सिक्के जनवरी २००७ में जारी किए गए। ये सभी वर्तमान में प्रचलन में हैं।

### बैंकनोट
१९७१ में ५० तंबाला, १, २ और १० क्वाचा के बैंकनोट जारी किए गए। १९७३ में ५ क्वाचा नोट जारी किए गए, जब २ क्वाचा नोट को बंद कर दिया गया। १९८३ में २० क्वाचा नोट जारी किए गए। १९८६ में ५० तंबाला नोट आखिरी बार जारी किए गए, जबकि १ क्वाचा आखिरी बार १९८८ में छापे गए। १९९३ में ५० क्वाचा नोट जारी किए गए, जिसके बाद १९९३ में १०० क्वाचा, १९९५ में २०० क्वाचा और २००१ में ५०० क्वाचा के नोट जारी किए गए।

श्रेणी:मुद्रा
श्रेणी:हिन्दी विकि डीवीडी परियोजना
टीवी ट्यूनर कार्ड

thumb|200px|एक टीवी ट्यूनर कार्ड, जो कंप्यूटर के अंदर लगाया जा सकता है।
thumb|200px|एक टीवी ट्यूनर कार्ड, जो कंप्यूटर के बाहर लगाया जाता है।
**टीवी ट्यूनर कार्ड ** एक कंप्यूटर घटक होता है, जिसकी मदद से कंप्यूटर के मॉनीटर की स्क्रीन पर टीवी के सिग्नल देखे जासकते हैं। अधिकांश टीवी ट्यूनर कार्डों पर वीडियो कैप्चर इकाई भी उपलब्ध होती है, जिसके द्वारा कंप्यूटर की हार्ड डिस्क पर टीवी के कार्यक्रम रिकॉर्ड भी किये जा सकते हैं। ये कार्ड कंप्यूटर के अंदर भी लगाये जा सकते हैं और बाहर स्थापित करने लायक रूप में भी उपलब्ध होते हैं। बाहर स्थापित करने वाले कार्डों में पावर सप्लाई अलग से लगानी होती है।

## इन्हें भी देखें
* टीवी कॉम्बो बॉक्स

श्रेणी:कंप्यूटर
श्रेणी:अभिकलित्र
केंद्रीय प्रक्रमन एकक

thumb|200px|८०४८६ का एक केप्रे (सीपीयू), अपनी पैकिंग में
**केंद्रीय प्रक्रमन एकक** (केंप्रए) (अंग्रेज़ी: सैंट्रल प्रोसेसिंग युनिट, लघुरूप:सी.पी.यू.) का अर्थ है ऐसा भाग जिसमें संगणक का प्रमुख काम होता है। हिन्दी में इसे केन्द्रीय विश्लेषक इकाई भी कहा जाता है। जैसा इसके नाम से ही स्पष्ट है, यह संगणक का वह भाग है, जहां पर संगणक प्राप्त सूचनाओं का विश्लेषण करता है। इसे हम संगणक का दिल भी कह सकते हैं। कभी कभी केंप्रए (सीपीयू) को सिर्फ प्रक्रमक या सूक्ष्मप्रक्रमक ही कहा जाता है।

श्रेणी:कंप्यूटर
*
विकिरक

right|thumb|300px|जल-वायु संवहन शीतलन पर आधारित स्वचालित गाड़ी का विकिरक
**विकिरक** या रेडियेटर (Radiators) एक माध्यम से दूसरे माध्यम में उष्मीय उर्जा का विनिमय करने वाली युक्ति है। इसकी सहायता से किसी चीज को गरम या ठण्डा किया जा सकता है। इनका उपयोग वाहनों, घरों, एवं विद्युतीय (एलेक्ट्रानिक) उपकरणों आदि के तापमान को सुरक्षित सीमा में बनाये रखने के लिये किया जाता है।

श्रेणी:उष्मा
भट्टोजि दीक्षित

**महावैयाकरण भट्टोजि दीक्षित** १७वीं शताब्दी में उत्पन्न संस्कृत वैयाकरण थे जिन्होंने *[[सिद्धान्तकौमुदी]]* की रचना की। इन के परिवार में महान् विद्वानों ने जन्म लिया। इन के भाई **रंगोजि भट्ट** महान् वैयाकरण हुए। रंगोजि भट्ट के पुत्र **कौण्ड भट्ट** ने *[[वैयाकरणभूषणसार]]* ग्रंथ की रचना की।

इन का निवासस्थान काशी था। पाणिनीय व्याकरण के अध्ययन की प्राचीन परिपाटी में पाणिनीय सूत्रपाठ के क्रम को आधार माना जाता था। यह क्रम प्रयोगसिद्धि की दृष्टि से कठिन था क्योंकि एक ही प्रयोग का साधन करने के लिए विभिन्न अध्यायों के सूत्र लगाने पड़ते थे। इस कठिनाई को देखकर ऐसी पद्धति के आविष्कार की आवश्यकता पड़ी जिसमें प्रयोगविशेष की सिद्धि के लिए आवश्यक सभी सूत्र एक जगह उपलब्ध हों। भट्टोजि दीक्षित ने *प्रक्रिया कौमुदी* के आधार पर *सिद्धान्तकौमुदी* की रचना की। इस ग्रंथ पर उन्होंने स्वयं *[[प्रौढमनोरमा]]* टीका लिखी। उन के पौत्र हरि दीक्षित ने प्रौढ़मनोरमा पर शब्दरत्न नाम की टीका लिखी। इन ने पाणिनीय सूत्रों पर *[[अष्टाध्यायी]]* क्रम से एक अपूर्ण व्याख्या, *शब्दकौतुभ* तथा *वैयाकरणभूषण कारिका आदि* ग्रंथ हैं। इन की *सिद्धान्त कौमुदी* लोकप्रिय है। 

*[[तत्वबोधिनी]]* (ज्ञानेन्द्र सरस्वती विरचित), *[[बालमनोरमा]]* (वासुदेव दीक्षित विरचित) इत्यादि *सिद्धान्तकौमुदी* की टीकाएँ सुप्रसिद्ध हैं।

उन के शिष्य वरदराज भी व्याकरण के महान् पण्डित हुए।

## बाहरी कड़ियाँ
* सिद्धान्तकौमुदी भाग-१ (गूगल पुस्तक ; अंग्रेजी व्याख्या सहित ; लेखक श्रीष बसु)
* वैयाकरणसिद्धान्तकौमुदी स्त्री प्रत्यय (गूगल पुस्तक; लेखक रामविलास चौधरी)
* वैयाकरणसिद्धान्तकौमुदी (कारक प्रकरण) (गूगल पुस्तक; लेखक - धर्मानन्द घिल्डियाल)

श्रेणी:संस्कृत
श्रेणी:व्याकरण
श्रेणी:वैयाकरण
सिमरिया, बेगूसराय

**सिमरिया** (Simaria) भारत के बिहार राज्य के बेगूसराय ज़िले में स्थित एक गाँव है। यह बेगूसराय शहर से करीब बीस किलोमीटर दक्षिण में गंगा नदी के तट पर स्थित है। यह गांव राष्ट्रकवि रामधारी सिंह दिनकर की जन्मस्थली के रूप में काफी मशहूर है।

## इन्हें भी देखें
* बेगूसराय ज़िला

## सन्दर्भ

श्रेणी:बेगूसराय जिला
श्रेणी:बिहार के गाँव
श्रेणी:बेगूसराय जिला के गाँव
कुकुरमुत्ता (कविता)

कुकुरमुत्ता, सूर्यकांत त्रिपाठी निराला की एक प्रसिद्ध लंबी कविता है जिसमें कवि ने पूंजीवादी सभ्यता पर कुकुरमुत्ता के बयान के बहाने करारा व्यंग्य किया गया है। कुकुरमुत्ता गुलाब को सीधा भदेश अंदाज में संबोधित करता हुआ उसके सभ्यता की कलई उधेड़ता चला जाता है।

* अबे सुन बे गुलाब।
* खून चूसा खाद का तूने अशिष्ट 
* डाल पर इतराता है कैपिटलिस्ट।
* और फिर
* रोज पड़ता रहा पानी।
* तू हरामी खानदानी।
कड़ी शीर्षक

श्रेणी:लंबी कविता
कार्तिक शुक्ल अष्टमी

यह हिन्दू पञ्चाङ्ग के आठवें महीने के दूसरे पक्ष का आठवाँ दिन है।

## पर्व एवं त्ययौहार
कार्तिक शुक्ल अष्टमी के दिन गोपाष्टमी का त्यौहार मनाया जाता है।  गौ-पूजा का आयोजन किया जाता है। मान्यता है गाय माता में सभी देवी-देवताओं का वास होता है। इसलिए इस दिन उनकी पूजा करने से व्यक्ति को देवताओं का आशीर्वाद प्राप्त होता है और उनके सभी दुःख-पीड़ायें दूर हो जाते हैं।

## घटनाएँ
* महाभारत काल में हुए 18 दिनों के विनाशकारी युद्ध के उपरान्त अपने चित्त की अशान्ति दूर करने तथा मृतआत्माओं की शान्ति के लिए गढ़ खादर के विशाल रेतीले क्षेत्र में आकर भगवान कृष्ण के साथ पाण्डवों ने स्नान कर यज्ञ का अनुष्ठान किया जो कार्तिक शुक्ल चतुर्दशी को सम्पन्न हुआ। 
गोपाष्टमी हर साल कार्तिक मास की शुक्ल पक्ष की अष्टमी तिथि को मनाया जाता है। वर्ष 2024 में गोपाष्टमी का पर्व 9 नवंबर, को पड़ रहा है।

वर्ष २०२५ में गोपाष्टमी का पर्व बृहस्पतिवार, अक्टूबर 30, 2025 को मनाया जायेगा।

## सन्दर्भ

श्रेणी:हिंदू पंचांग
पूर्ण स्वराज

31 दिसम्बर 1929 को भारतीय राष्ट्रीय कांग्रेस ने **पूर्ण स्वराज** की घोषणा की थी और लोगों ने ब्रितानी साम्राज्य से पूरी तरह से स्वतंत्र होकर 'अपना राज' बनाने के लिए संघर्ष करने की प्रतिज्ञा की थी।

31 दिसम्बर 1929 को भारतीय राष्ट्रीय कांग्रेस का वार्षिक अधिवेशन तत्कालीन पंजाब प्रांत की राजधानी लाहौर में हुआ। इस ऐतिहासिक अधिवेशन में कांग्रेस के **‘पूर्ण स्वराज’** का घोषणा-पत्र तैयार किया तथा 'पूर्ण स्वराज' को कांग्रेस का मुख्य लक्ष्य घोषित किया। जवाहरलाल नेहरू, इस अधिवेशन के अध्यक्ष चुने गये। 

अधिवेशन में जवाहरलाल नेहरू ने अपने प्रेरक अध्यक्षीय भाषण में कहा “विदेशी शासन से अपने देश को मुक्त कराने के लिये अब हमें खुला विद्रोह करना है, और कामरेड आप लोग और राष्ट्र के सभी नागरिक इसमें हाथ बढ़ाने के लिए सादर आमंत्रित है”। नेहरू ने यह बात भी स्पष्ट कर दी कि मुक्ति का तात्पर्य सिर्फ विदेशी शासन को उखाड़ फेंकना भर नहीं है। उन्होंने कहा “मुझे स्पष्ट स्वीकार कर लेना चाहिए कि मैं एक समाजवादी और रिपब्लिकन हूं। मेरा राजाओं और महाराजाओं में विश्वास नहीं है, न ही मैं उस उद्योग में विश्वास रखता हूं जो राजे-महाराजे पैदा करते हैं, और जो पुराने राजों-महाराजों से अधिक जनता की जिन्दगी और भाग्य को नियंत्रित करते हैं और जो पुराने राजों-महाराजों और सामंतों के लूटपाट और शोषण का तरीका अख्तियार करते हैं”।

**लाहौर अधिवेशन में पास किये गये प्रस्ताव की प्रमुख मांगें इस प्रकार थीं-**

* गोलमेज सम्मेलन का बहिष्कार किया जायेगा।
* पूर्ण स्वराज्य को कांग्रेस ने अपना मुख्य लक्ष्य घोषित किया।
* कांग्रेस कार्यसमिति को सविनय अवज्ञा आंदोलन प्रारंभ करने का पूर्ण उत्तरदायित्व सौंपा गया, जिनमे करों का भुगतान नहीं करने जैसे कार्यक्रम सम्मिलित थे।
* सभी कांग्रेस सदस्यों को भविष्य में कौंसिल के चुनावों में भाग न लेने तथा कौंसिल के मौजूदा सदस्यों को अपने पदों से त्यागपत्र देने का आदेश दिया गया।
* 26 जनवरी 1930 का दिन पूरे राष्ट्र में प्रथम स्वतंत्रता दिवस के रूप में मनाने का निश्चय किया गया।

31 दिसम्बर 1929 की अर्द्धरात्रि को 'इंकलाब जिंदाबाद' के नारों के बीच रावी नदी के तट पर भारतीय स्वतंत्रता का प्रतीक तिरंगा झंडा फहराया गया। इसके बाद 26 जनवरी 1930 को पूरे राष्ट्र में जगह-जगह सभाओं का आयोजन किया गया, जिनमें सभी लोगों ने सामूहिक रूप से स्वतंत्रता प्राप्त करने की शपथ ली। इस कार्यक्रम को अभूतपूर्व सफलता मिली। गांवों तथा कस्बों में सभायें आयोजित की गयीं, जहां स्वतंत्रता की शपथ को स्थानीय भाषा में पढ़ा गया तथा तिरंगा झंडा फहराया गया।

श्रेणी:भारतीय स्वतन्त्रता संग्राम
कार्तिक शुक्ल चतुर्दशी

यह हिंदू पंचांग के आठवें महीने के दूसरे पक्ष का चौदहवाँ दिन है।
## घटनाएँ
* महाभारत काल में हुए 18 दिनों के विनाशकारी युद्ध के उपरांत अपने चित्त की अशांति दूर करने तथा मृतआत्माओं की शांति के लिए गढ़ खादर के विशाल रेतीले मैदान में आकर भगवान कृष्ण के साथ पांडवों द्वारा किए गए यज्ञ की पूर्णाहूती हुई। यह यज्ञ चार दिन पूर्व कार्तिक शुक्ल अष्टमी को शुरु किया गया था। 
## सन्दर्भ

श्रेणी:हिंदू पंचांग
रुखसाना कौसर

**रुखसाना कौसर**, भारतीय राज्य जम्मू और कश्मीर के कश्मीर के राजौरी जिले के अंतर्गत स्थित कलसियां गांव की एक बहादुर लड़की है। उसने 27 सितंबर 2009 की रात को अपने घर में घुसे लश्कर-ए-तैयबा के एक शीर्ष पाकिस्तानी आतंकवादी को मार गिराया, तथा एक अन्य को घायल कर दिया था। उसने और उसके भाई बहनों ने मिलकर आतंकवादियों से जमकर टक्कर ली थी। रुखसाना ने एक आतंकवादी की राइफल छीनकर उसे घटनास्थल पर ही ढेर कर दिया था। इस घटना में रुखसाना के माता-पिता राशिदा और नूर हुसैन घायल हो गए थे। 27 सितंबर की इस घटना से पहले रुखसाना ने कभी बंदूक नहीं पकड़ी थी, लेकिन उस दिन उसने बहादुरी की मिसाल कायम की। भारत की राष्ट्रपति प्रतिभा पाटिल तथा गृहमंत्री पी चिदंबरम ने भी उसके बहादुरी की तारीफ की।
## संदर्भ एवं सहायक सामग्री
* दैनिक हिंदुस्तान, २ नवम्बर २००९
* दैनिक जागरण, २ नवम्बर २००९

श्रेणी:भारतीय महिलाएँ
कलसियां

यह कश्मीर (भारत) के राजौरी जिले के अंतर्गत स्थित एक गाँव है।

श्रेणी:जम्मू और कश्मीर के गाँव
अवधूत

**अवधूत**, साधुओं का एक भेद (प्रकार) है। जो कि अवधूत सम्प्रदाय से होते हैं। यर सम्प्रदाय सबसे पुरानी मानी जाती हैं। स्वयं भगवान शंकर भी इसी सम्प्रदाय से थे। उसके पश्चात आदिगुरु भगवान दत्तात्रेय जी भी इसी सम्प्रदाय से थे। 

;उदाहरण:

खेवरा, सेवरा, पारधी, सिवसाधक, अवधूत। 
आसन मारे बैठ सब पाँच आत्मा भूत।। - जायसी

## परिचय
अवधूतोपनिषद् के आरंभ में 'अवधूत' शब्द की जो व्याख्या दी गई है, उससे इस पद से संकेतित व्यक्ति के वैशिष्ट्य का विवरण हो जाता है। इस उपनिषद् के अनुसार इस शब्द में आए **अ** का अक्षरत्व अथवा अक्षरपद, **व** का अर्थ वरेण्य का सर्वश्रेष्ठ पद, **धू** का अर्थ धूत संसारवर्धन अथवा सांसारिक वासनाओं का उच्छेद और **त** का अर्थ है तत्वमस्यादिलक्ष्यत्व। इस पद से विशिष्ट व्यक्ति का व्याख्यान इस उपनिषद् के अतिरिक्त अवधूतगीता, गोरक्षनाथरचित सिद्ध-सिद्धांत-पद्धति, गोरक्ष-सिद्धांत-संग्रह आदि ग्रंथों में उपलब्ध है।

"महानिर्वाणतंत्र" में प्रधानत: चार प्रकार के अवधूत कहे गए हैं :

(1) "ब्रह्मावधूत" जो किसी भी वर्ण का ब्रह्मेपासक हो और किसी भी आश्रम में हो;

(2) "शैवावधूत" जो विधिपूर्वक संन्यास ले चुका हो:

(3) "बीरावधूत" जिसके सिर के बाल दीर्घ तथा बिखरे हों, गले में हाड़ या रुद्राक्ष की माला पड़ी हो, कटि में कौपीन हो, शरीर पर भस्म या रक्तचंदन हो, हाथ में काष्ठदंड, परशु एवं डम डिग्री हो और साथ में मृगचर्म हो;

(4) "कुलावधूत" जो कुलाचार में अभिषिक होकर भी गृहस्थाश्रम में रहे।

वैष्णव संप्रदाय के अंतर्गत रामानंद के शिष्यों में भी अवधूत कहलानेवाले साधु पाए जाते हैं। इनके सिर पर बड़े-बड़े बाल रहते हैं, गले में स्फटिक की माला रहती है और शरीर पर कंथा एवं हाथ में दरियाई खप्पर दीख पड़ते हैं। बंगाल में इनके पृथक्-पृथक् अखाड़े हैं और इनमें सभी जातियों के लोग समाविष्ट होते हैं। भिक्षा के लिए जब ये गृहस्थों के द्वार पर जाते हैं तब "बीर अवधूत" नाम का स्मरण करके एकतारा या अन्य वाद्ययंत्र बजाकर गाने लग जाते हैं। ये लोग प्राय: अव्यवस्थित रूप में ही रहा करते हैं। इन्हें बंगाल में कभी-कभी 'बाउल' नाम से भी अभिहित करते हैं जो सर्वथा इनसे भिन्न वर्ग के कुछ अन्य लागों की ही वास्तविक संज्ञा है। नागपंथ में अवधूत की स्थिति अत्यंत उच्च मानी जाती है और "गोरक्ष-सिद्धांत-संग्रह" के अनुसार वह सभी प्रकार के प्रकृतिविकारों से रहित हुआ करता है। वह कैवल्य की उपलब्धि के लिए आत्मस्वरूप के अनुसंधान में निरत रहा करता है और उसकी अनुभूति निर्गुण एवं सगुण से परे होती है। गुरु दत्तात्रेय को भी अवधूत कहा जाता है और दत्तसंप्रदाय (अवधूत मत) में इसका पूर्ण विवेचन है। पश्चिमोत्तर प्रदेश में उन स्त्रियों को "अवधूती" कहते हैं जो पुरुष संन्यासी के वेश में रहकर भस्म, रुद्राक्षादि धारण करती हैं तथा साधारणत: किसी गंगागिरि नाम की वैसी ही संन्यासिन या अवधूतनी की परंपरा की समझी जाती हैं।

तांत्रिक बौद्ध साधना में ललना, रसना और अवधूती नामक तीन नाड़ियाँ प्रमुख मानी गई हैं। अवधूती सुषुम्नास्थानीय है। यह मध्यदेशीया एवं मध्य ग्राह्य-ग्राहक-विवर्जिता होती है। (ललना पज्ञा स्वभावेन रसनोपायसंस्थिता। अवधूती मध्यदेशे तु ग्राह्यग्राहकवर्जता। - अद्वयवज्रसंगह) यह धर्ममुद्रा तथा महामुद्रा की अभेदता का हेतु है। यह महासुखाश्रयसहजांनदप्रदायिका है और अद्वयस्वभावा है। बोधिचित् के मध्यवर्गीया अवधूतिका में ऊर्ध्वसंचार से भिन्न-भिन्न प्रकार के आनंदों का आस्वाद बताया जाता है।

## बाहरी कड़ियाँ
* Avadhut Gita by Dattatreya
* The Avadhuta Upanishad

श्रेणी:भारतीय संस्कृति
नौतम भट्ट

अंगूठाकार|भारतीय विज्ञान
**डॉ नौतम भट्ट** (१९०९ - २००५) भारत के एक रक्षा वैज्ञानिक थे। उन्होने भारत को रक्षा-सामग्री के क्षेत्र में आत्मनिर्भर बनाने की दिशा में महत्वपूर्ण योगदान दिया। अग्‍नि, पृथ्वी, त्रिशूल, नाग, ब्रह्मोस, धनुष, तेजस, ध्रुव, पिनाका, अर्जुन, लक्ष्य, निशान्त, इन्द्र, अभय, राजेन्द्र, भीम, मैसूर, विभुति, कोरा, सूर्य आदि भारतीय शस्त्रों के विकास में उनका अद्वितीय योगदान रहा। उन्हें भारत के रक्षा अनुसंधान की नीव रखने वाला वैज्ञानिक माना जाता है।

## जीवनी
डॉ नौतम भट्ट का जन्म गुजरात के जामनगर में सन् 1909 में हुआ था। भावनगर तथा अहमदाबाद में स्कूली शुरुआती शिक्षा के बाद में बैंगलोर के भारतीय विज्ञान संस्थान में डॉ सी वी रमन के सानिध्य में फिजिक्स में एम एससी पास करने वाले नौतम भट्ट ने 1939 में अमेरिका की मेसेचुएट्स इन्स्टिट्यूट ऑफ टेक्नोलोजी में इसी विषय में डॉक्टरेट की पदवी हासिल की। 

भारत की आजादी के 2 वर्ष बाद डॉ भट्ट रक्षा विभाग में जुड़े और नई दिल्ली में डिफेन्स साइन्स लेबोरेटरी की स्थापना की। सेना के लिये रेडार संशोधन विभाग की भी स्थापना की, जिसमें वर्षों बाद नई पीढ़ी के वैज्ञानिक अब्दुल कलाम के नेतृत्व में बनने वाली डिफेन्स रिसर्च लेबोरेटरी और उसके बाद डिफेन्स एवं रिसर्च डेवलेपमेन्ट ओर्गेनाईजेशन (DRDO) के नाम से मानी जाने वाली थी। इस संस्था में 1960-65 की अवधि में स्वदेशी संरक्षण तकनीक (डिफेन्स टेक्नोलोजी) का विकास करने के लिये बम के फ्यूज, हीलीयम नियोन लेसर, सोनार, सेमी कन्डक्टर, चिप, रेडार आदि से संबधित शोध की गई वे सारी शोध नौतम भट्ट द्वारा डॉ कलाम जैसे युवा वैज्ञानिकों को दिये गये मार्गदर्शन की आभारी थी। कई शोधों को रक्षा मंत्रालय द्वारा मिलिटरी (सेना) के लिये गोपनीय वर्गीकृत (classified) माना क्यों कि उनकी गोपनीयता बरकरार रखनी बहुत ही आवश्यक थी। सरंक्षण के क्षेत्र में डॉ नौतम भट्ट ने संशोधकों-वैज्ञानिकों की एक फौज ही खड़ी कर दी थी जो भविष्य में अगिन, पृथ्वी एवं नाग जैसी मिसाइल्स और राजेन्द्र तथा इन्द्र जैसे रेडार, वायर गाईडेड टोरपीडो तथा एन्टी सबमरीन सोनार का निर्माण करने वाली थी। ध्वनिशास्त्र (acocstics) में डॉ भट्ट के अपार ज्ञान का लाभ सोनार डिजाईनर को मिला ही लेकिन दिल्ली में भारत के सर्वप्रथम 70mm के दो सिनेमा थियेटर (ओडियन एवं शीला) के लिये आपने साऊंड सिस्टम तैयार की। मुंबई के बिरला मातुश्री सभागृह की 2000 वॉट के स्पीकर्स वाली साउंड सिस्टम भी डॉ भट्ट ने ही बनाई थी।

## बाहरी कड़ियाँ
* डॉ नौतम भट्ट- एक अज्ञात भारतीय-वैज्ञानिक

श्रेणी:1909 में जन्मे लोग
श्रेणी:2005 में निधन
श्रेणी:सुरक्षा
श्रेणी:भारतीय वैज्ञानिक
श्रेणी:पद्मश्री प्राप्तकर्ता
रामायण मेला

**रामायण मेला**, उत्तर प्रदेश के चित्रकूट और अयोध्या में लगता है। रामायण मेले में अनेक धर्माचार्य, संत महात्मा, देश-विदेश के रामकथा मर्मज्ञ तथा विद्धान भाग लेते हैं। इस अवसर पर रामलीला, प्रवचन तथा विभिन्न संस्थाओं द्वारा सांस्कृतिक कार्यक्रम भी होते हैं। 

रामायण मेला के आयोजन की परिकल्पना डॉ॰ राममनोहर लोहिया ने सन् 1961 में की थी। उसी के तहत 1973 में पहली बार उत्तर प्रदेश के तत्कालीन मुख्यमंत्री कमलापति त्रिपाठी ने चित्रकूट में रामायण मेला आयोजित किया था, जबकि अयोध्या में इसकी शुरूआत 1982 में तत्कालीन मुख्यमंत्री श्रीपति मिश्र ने की थी जिसका उद्देश्य रामायण मेले को केन्द्र में रखकर अयोध्या का विकास करना था।

आनन्द, प्रेम और शान्ति के आह्वान के मुख्य प्रयोजन के साथ राममनोहर लोहिया ने रामायण मेला आयोजित करने की संकल्पना की थी। उन्हें लगता था कि आयोजन से भारत की एकता जैसे लक्ष्य भी प्राप्त किए जाएँगे। लोहिया मानते थे कि कम्बन की तमिल रामायण, एकनाथ की मराठी रामायण, कृत्तिबास की बंगला रामायण और ऐसी ही दूसरी रामायणों ने अपनी-अपनी भाषा को जन्म और संस्कार दिया। उनका विचार था कि रामायण मेला में तुलसी की रामायण को केन्द्रित करके इन सभी रामायणों पर विचार किया जाएगा और बानगी के तौर पर उसका पाठ भी होगा। लोहिया का निजी मत था कि तुलसी एक रक्षक कवि थे।

:*जब चारों तरफ़ से अझेल हमले हों, तो बचाना, थामना, टेका देना, शायद ही तुलसी से बढ़कर कोई कर सकता है। जब साधारण शक्ति आ चुकी हो, फैलाव, खोज, प्रयोग, नूतनता और महाबल अथवा महा-आनन्द के लिए दूसरी या पूरक कविता ढूँढ़नी होगी।*

## इन्हें भी देखें
* अन्तरराष्ट्रीय रामायण मेला
* अन्तरराष्ट्रीय रामायण सम्मेलन
* राममनोहर लोहिया
* रामायण

## सन्दर्भ

श्रेणी:संस्कृति
श्रेणी:हिन्दू धर्म
सम्भोग

**सम्भोग** () मैथुन या सहवास की उस क्रिया को कहते है जिसमें नर का लिंग मादा की योनि में प्रवेश करता है। सम्भोग अलग अलग जीवित प्रजातियों के हिसाब से अलग अलग प्रकार से हो सकता है। सम्भोग को योनि मैथुन, काम-क्रीड़ा, रति-क्रीड़ा भी कहते हैं। सृष्टि में आदि काल से सम्भोग का मुख्य काम वंश को आगे चलाना व बच्चे पैदा करना है। जहाँ कई जानवर व पक्षी सिर्फ अपने बच्चे पैदा करने के लिए उपयुक्त मौसम में ही सम्भोग करते हैं वहीं इंसानों में सम्भोग इस वजह के बिना भी हो सकता है। सम्भोग इंसानों में सुख प्राप्ति या प्यार या प्रेम दिखाने का भी एक रूप है।

सम्भोग अथवा मैथुन से पूर्व की क्रिया, जिसे अंग्रेजी में फ़ोर-प्ले कहते है, इसके दौरान हर प्राणी के शरीर से कुछ विशेष प्रकार की गन्ध (फ़ीरोमंस) उत्सर्जित होती है जो विषमलिंगी को मैथुन के लिये अभिप्रेरित व उत्तेजित करती है। कुछ प्राणियों में यह मौसम के अनुसार भी पाया जाता है। वस्तुत: फ़ोर-प्ले से लेकर चरमोत्कर्ष की प्राप्ति तक की सम्पूर्ण प्रक्रिया ही सम्भोग कहलाती है बशर्ते कि लिंग व्यवहार का यह कार्य विषमलिंगियों के बीच हो रहा हो। कई ऐसे प्रकार के सम्भोग भी हैं जिसमें लिंग का उपयोग नर और मादा के बीच नहीं होता जैसे मुख मैथुन अथवा गुदा मैथुन उन्हें मैथुन तो कहा जा सकता है परन्तु सम्भोग कदापि नहीं। उपर्युक्त प्रकार के मैथुन अस्वाभाविक अथवा अप्राकृतिक व्यवहार के अन्तर्गत आते हैं या फिर सम्भोग के साधनों के अभाव में उन्हें केवल मनुष्य की स्वाभाविक आत्मतुष्टि का उपाय ही कहा जा सकता है, सम्भोग नहीं।

विभिन्न देशों में कुछ विशेष प्रकार के यौन कृत्यों पर प्रतिबंध है। अलग-अलग धर्मों और सम्प्रदायों के बीच कामुकता पर अलग-अलग विचार है। मानव को छोड़कर अधिकांश जीवों में सम्भोग करने का विशेष मौसम होता है। इस समय गर्भ धारण करने की संभावना सर्वाधिक होती है।

## कानून
संभोग, सहवास के रूप में, मानव प्रजातियों के लिए प्रजनन का प्राकृतिक तरीका है। मनुष्यों ने इसके लिए नैतिक दिशानिर्देश बनाए हैं, जो धार्मिक और सरकारी कानूनों के अनुसार भिन्न होते हैं। कुछ सरकारों और धर्मों में "उपयुक्त" और "अनुचित" यौन व्यवहार के सख्त कानून या नियम बनाए गए हैं।

### यौन अपराध
किसी मनुष्य के साथ बिना उसकी इच्छा या बिना उसे बताए उसके साथ संभोग करना बलात्कार की श्रेणी में आता है जिसे यौन उत्पीड़न भी कहा जाता है। यह कई देशों में गंभीर अपराध माना जाता है। आंकड़ों के अनुसार इस अपराध से पीड़ित लोगों में 90% से ज्यादा प्रतिशत महिलाओं का है। इन आंकड़ों के अनुसार 99% ब्लात्कारी पुरुष होते हैं और 5% मामलों में पीड़ित का ब्लात्कारी से जान-पहचान नहीं होता है।

ज़्यादातर देशों में सहमति हेतु निम्नतम उम्र निर्धारित किया गया है, जो आमतौर पर अलग अलग देशों में 16 से 18 के बीच होता है। यदि कोई निर्धारित उम्र से कम व्यक्ति से साथ उसके सहमति लेकर भी संभोग करता है, तो भी उसे कानूनी अपराध ही माना जाता है। कुछ देशों में ऐसे व्यक्ति के साथ संभोग करना, जिसकी मानसिक स्थिति ऐसी नहीं है कि वो सहमति दे सके, उसे भी बलात्कार माना जाता है, चाहे उम्र कितनी भी हो।

## इन्हें भी देखें
* लैंगिक जनन
* वात्स्यायन
* पेल्विक थ्रस्ट
* हस्तमैथुन
* गुदा मैथुन

## सन्दर्भ

## बाहरी कड़ियाँ
* वृहद वात्स्यायन कामसूत्र (गूगल पुस्तक)

श्रेणी:विज्ञान
श्रेणी:जीव विज्ञान
श्रेणी:मैथुन
दृग्विषय

thumb|दियासलाई की तिल्ली का जलना एक ऐसी घटना है जिसे देखा जा सकता है; अत: यह एक परिघटना है।
[thumb|right|[पृथ्वी पर एक मोमबत्ती की शिखा (बाएँ) और एक सूक्ष्म गुरुत्वाकर्षक वातावरण में तुलना, जैसे कि अन्तर्राष्ट्रीय अन्तरिक्ष स्टेशन (दाएँ) पर पाया जाता है।
जलने की एक ही परिघटना देखी जाती है, किन्तु विभिन्न शिखाकार और रंग की परिघटनाएँ भी देखी जाती हैं।]]

**दृग्विषय** या **परिघटना**  कोई वह चीज़ हैं जो स्वयं प्रकट होती हैं। भले सदैव नहीं, पर आम तौर पर दृग्विषयों को "चीजें जो दृष्टिगोचर होती हैं" या संवेदन-समर्थ जीवों के "अनुभव" समझे जाते हैं, या वे जो सैद्धान्तिक रूप से हो सकते हैं। यह शब्द इमानुएल काण्ट के द्वारा आधुनिक दार्शनिक प्रयोग में आया, जिन्होंने इसे मनस्विषय के विपरीत बताया। दृग्विषय के विपरीत, मनस्विषय अन्वेषण के द्वारा प्रत्यक्ष रूप से अभिगम्य नहीं हैं। काण्ट गॉट्फ़्रीड लाइब्नित्स के दर्शन के इस भाग से बेहद प्रभावित थे, जिसमें, दृग्विषय और मनस्विषय पारस्पारिक तकनीकी शब्द थे।
## सन्दर्भ
श्रेणी:परिघटना
श्रेणी:तत्वमीमांसा की अवधारणाएँ
मलेशियाई रिंग्गित

**मलेशिया रिंग्गित** (पूर्व में मलेशिया डॉलर) मलेशिया की मुद्रा है। यह 100 सेन (सेंट्स) में विभाजित है। इसका मुद्रा कोड MYR है। रिंग्गित बैंक नेगारा मलेशिया द्वारा जारी किया जाता है।

## नामोत्पत्ति
रिंग्गित का अर्थ मलय भाषा में 'दांतेदार' (jagged) है, जो वास्तवित तौर पर 16 वीं और 17 वीं शताब्दी में पुर्तगाली उपनिवेश के दौरान व्यापक रूप से प्रचलित चांदी के नुकीले (दांते वाले) स्पेनी डॉलर के लिए प्रयुक्त किया जाता था। सिंगापुर डॉलर और ब्रुनेई डॉलर को भी मलय भाषा में रिंग्गित कहा जाता है, इस तरह से मलेशियाई रिंग्गित के लिए आधिकारिक कूट शब्द RM का इस्तेमाल किया जाता है।

आधिकारिक रूप से मलय नाम रिंग्गित और सेन शब्द अगस्त 1975 में स्वीकार किए गए। इसके पहले आधिकारिक तौर पर अंग्रेजी में डॉलर व सेंट और मलय में रिंग्गित और सेन का इस्तेमाल किया जाता था और आज भी देश के कुछ हिस्सों में इन्हीं शब्दों का प्रचलन बरकरार है। 

## इतिहास
12 जून 1967 को मलाया और ब्रिटिश बोर्नियो डॉलर के सममूल्य पर उनके स्थान पर नए केंद्रीय बैंक बैंक निगारा मलेशिया द्वारा जारी मलेशियाई डॉलर ने लिया।

श्रेणी:मुद्रा
इदम्, अहम् तथा पराहम्

## इदम्
अंग्रेजी 'इड' (id) का तुल्य हिन्दी।
इदं जन्मजात प्रकृति का होता है तथा इसमें मुख्य रूप से व्यक्ति की मूल वासनाएँ, प्रवृत्तियाँ तथा दमित इच्छाएँ आती हैं। इदं किसी भी तरह का तनाव नहीं सह सकता है और बिना किसी बाधा या इंतजार के तत्काल आनंद, सुख व संतुष्टि प्राप्त करना चाहता है। यह पूर्णतः अचेतन में काम करता है।

## अहम्
मनोविज्ञान में **अहं** (Ego / ईगो) अथवा "मैं", अथवा "स्व" का अर्थ मानव की उन समस्त शारीरिक तथा मानसिक शक्तियों से है जिनके कारण वह "पर" अर्थात् "अन्य" से भिन्न होता है। मनोविश्लेषण में मुनष्य की वे शक्तियाँ जो उसको यथार्थता (रियलिटी प्रिंसिपल) के अनुसार व्यवहार करने के लिए प्रेरित करती हैं। मनोवैज्ञानिकों का विचार है कि "अहम्" और "पर" का बोध तथा विकास साथ-साथ होता है। यह अर्ध चेतन मन की अवस्था है ।

## पराहम्
अंग्रेजी 'सुपर-इगो' (super-ego) का तुल्य हिन्दी।
पराहं सामाजिक मान्यताओं, संस्कारों व आदर्शों से संबंधित होता है तथा मानवीय,सामाजिक और राष्ट्रीय हित में व्यक्ति को त्याग व बलिदान हेतु तत्पर करता है। पराहम् पूर्णतः चेतन से निर्धारित होता है।

## बाहरी कड़ियाँ
* American Psychological Association
* Sigmund Freud and the Freud Archives
* Section 5: Freud's Structural and Topographical Model, Chapter 3: Personality Development Psychology 101.
* An introduction to psychology: Measuring the unmeasurable
* Splash26, Lacanian Ink
* Sigmund Freud
* Sigmund Freud's theory (Russian)

अहं
अहं
अहं
अहं
अहं
अवधारणा

**अवधारणा** या **संकल्पना** या **संप्रत्यय** (concept) भाषा दर्शन का शब्द है जो संज्ञात्मक विज्ञान, तत्त्वमीमांसा एवं मस्तिष्क के दर्शन से सम्बन्धित है। इसे 'अर्थ' की संज्ञात्मक ईकाई, एक अमूर्त विचार, या मानसिक प्रतीक के तौर पर समझा जाता है। 

अवधारणा के अंतर्गत की वस्तुओं तथा परिघटनाओं का संवेदनात्मक सामान्यीकृत बिंब, जो वस्तुओं तथा परिघटनाओं की ज्ञानेंद्रियों पर प्रत्यक्ष संक्रिया के बिना चेतना में बना रहता है तथा पुनर्सृजित होता है। यद्यपि अवधारणा व्यष्टिगत संवेदनात्मक परावर्तन का एक रूप है फिर भी मनुष्य में सामाजिक रूप से निर्मित मूल्यों से उसका अविच्छेद्य संबंध रहता है। अवधारणा भाषा के माध्यम से अभिव्यक्त होती है, उसका सामाजिक महत्त्व होता है और उसका सदैव बोध किया जाता है। अवधारणा चेतना का आवश्यक तत्त्व है, क्योंकि वह संकल्पनाओं के वस्तु-अर्थ तथा अर्थ को वस्तुओं के बिम्बों के साथ जोड़ती है और हमारी चेतना को वस्तुओं के संवेदनात्मक बिम्बों को स्वतंत्र रूप से परिचालित करने की संभावना प्रदान करती है।

## सन्दर्भ

## बाहरी कड़ियाँ
* E. Margolis and S. Lawrence (2006), 
* Blending and Conceptual Integration
* Conceptual Science and Mathematical Permutations
* Concept Mobiles Latest concepts
* v:Conceptualize: A Wikiversity Learning Project

श्रेणी:भाषा दर्शन
श्रेणी:दर्शन